पार्षद गब्बर और भतीजे में चली हॉकियां
जमीनीविवाद में मंगलवार रात पार्षद ओम प्रकाश गब्बर उनके भतीजे रघु के बीच हाथापाई हो गई। इसमें गब्बर के समर्थकों ने हॉकी और तेजधार हथियारों से रघु को गंभीर रूप से जख्मी कर दिया। वहीं गब्बर ने अपना स्पष्टीकरण देते हुए बताया कि वह अपनी विवादित जमीन को देखने गए थे, जहां रघु ने उन पर हमला किया।
रघु के पिता गब्बर के भाई प्रदीप ने बताया कि उनका काफी समय से बटाला रोड राजिंदरा नगर में जमीन को लेकर गब्बर के साथ विवाद चल रहा है, जो अब कोर्ट में है। लेकिन गब्बर आए दिन उस जमीन को लेकर उनसे लड़ता है। मंगलवार भी वह अपने समर्थकों के साथ मकान पर कब्जा करने आया था, लेकिन घर उनकी बहू और पोत्री अकेले थे, जिन्होंने रघु को इसकी जानकारी दी।
रघु जब वहां पहुंचा तो गब्बर उसके समर्थकों ने उसके साथ मारपीट की, जिसकी फुटेज सीसीटीवी में कैद हो गई, लेकिन अब उनकी शिकायत पर पुलिस भी कोई कार्रवाई नहीं कर रही। वहीं गब्बर ने भी अपना पक्ष देते हुए कहा कि उन्हें सूचना मिली थी कि उनका भाई विवादित जमीन को बेच रहा है। वह उसी को लेकर उनसे मिलने गया था, लेकिन रघु ने उन पर हमला कर दिया।
पार्षद गब्बर के भाई का जख्मी बेटा रघु अस्पताल में इलाज करा रहा है।
पार्षद गब्बर और उनका भतीजा एक-दूसरे से झगड़ते हुए।
hin_Deva hin_Deva hin_Deva hin_Deva awa_Deva hin_Deva